num_pages: 296
description: প্রথমেই বলে রাখা প্রয়োজন যে, আমার এই লেখাটি প্রথাগত ‘ইতিহাস গ্রন্থ’ নয়। আবার এটি নিছক কোন ‘ফিকশন’ও নয়। ঐতিহাসিক প্রতিটি তথ্য অক্ষুন্ন রেখে কখনও গল্পচ্ছলে, কখনও পাঠকের সাথে আলাপচারিতার ঢঙে আমি মোগলদের উত্থান থেকে শুরু করে আওরঙ্গজেবের মৃত্যু পর্যন্ত সময়ের কালক্রমিক ঘটনাবলি বর্ণনা করেছি। সেই সকল ঘটনার প্রতিটা ঐতিহাসিক, এবং ঐতিহাসিকভাবে সত্য। সেখানে কোন কল্পনার আশ্রয় নেই। প্রথাগত ইতিহাস গ্রন্থের কাঠখোট্টা ভাব থেকে বেরিয়ে এসে আমি নতুন ধারায় ইতিহাস কথনের প্রয়াস পেয়েছি, যেন তা আগ্রহী পাঠকদের জন্য সহজপাঠ্য হয়, আবার ঐতিহাসিক সত্যও সেখানে অক্ষুন্ন থাকে। আবার এর পাশাপাশি আছে মোগলদের নিয়ে প্রচলিত নানা উপকথা তথা মিথের সত্য মিথ্যা নিরূপণের চেষ্টাও করেছি। উপযুক্ত তথ্য উপাত্ত উপস্থাপন করে বিশ্লেষণ করার চেষ্টা করেছি মোগল ইতিহাসকে।তিন বছরের দীর্ঘ পরিশ্রমে লেখা এই বই সম্পর্কে একথা আমি দায়িত্ব নিয়ে বলছি, যাদের ইতিহাসে আগ্রহ আছে তারা এ বই পড়ে আনন্দিত হবেন। যারা গল্প পড়তে চান, তারা এ বইয়ে গল্প খুঁজে পাবেন। আবার মোগল ইতিহাসের নানা বাঁকে আছে রহস্য। যারা থ্রিলার পছন্দ করেন, তারাও কিছুটা থ্রিল খুঁজে পাবেন। আবার যারা ঐতিহাসিক তথ্য তথা একাডেমিক পড়াশোনা করতে চান, তাদের জন্যও এ বইয়ে রয়েছে তথ্যের ভাণ্ডার।এ বই নিছক ইতিহাস নয়, এটি একটি যাত্রা। আমি আপনাদের একটি যাত্রায় নিয়ে যেতে চেয়েছি। আপনাদের সে যাত্রা মসৃণ করতে সব ধরনের চেষ্টাই আমি করেছি, তবু পুরোপুরি ত্রুটিমুক্ত করা হয়ত সম্ভব হয়নি। সে সব ত্রুটি নিজগুণে ক্ষমা করতঃ যদি আমার গোচরীভূত করেন, তবে আশা রাখি পরবর্তী যাত্রায় তা শুধরে দিতে পারবো।
language: Bengali
title: মোগলনামা: প্রথম খণ্ড
publisher: আহমদ পাবলিশিং হাউস